Ixef II Taṣleḍt n umakun seg tama n uwadem azemni yeqqen kan ɣer uḍris n tmacahut, d awadem amakun. Ma d tigawt tis xemsa «Tewwet tisegnit n lexraza deg tqerruyt-is tuɣal d titbirt». Tamɣart tamcumt, tewwet tisegnit-nni i yerran taqcict d titbirt. Amakun, dagi yettban-d akken iwata imi d awezɣi ad yuɣal umdan d aɣersiw. Di tigawt tis setta«Yal mi ara d-iɛeddi mm-is n taǧǧalt teqqar-as «ddin yemmak, ddin yemmak »; titbirt-nni tettmeslay, yal mi ara d-iɛeddi urgaz tetteragam-it. Ma d tigawt tis sebɛa «Yuɣal ɣer wemɣar azemni i as-yennan ad yerr zeft ad as-d-yekkes tisegnit-nni seg tqaruyt-is »; d lberhan yesɛa umɣar azemni i d-yettafen tifrat i yal ugur. Ma d tigawt tis tmanya «Tuɣal tetbirt-nni d tilemẓit, yuɣ-itt mmi-s n taǧǧalt »; d tuɣalin n tetbirt d tilemzit mi is-yekkes yilemẓi tisegnit-nni yellandegtqerruyt-is.